user
Madoda! Namuhla ngithokoze kakhulu ngoba induna
ayizukulala esitokisini.
Ndabezitha!
Yize icala lingaphelile kodwa mina nginethemba ngoba lesi
silima esinguMbandlwa asinaye ufakazi. (iqondise kuDlamini)
Awuthi qaphuqaphu ngesimo secala khona umkhandlu wami
uzothola sonke isithombe.
(asukume uDlamini) Ndabezitha! Ngizoqala ngokubonga
uNdabezitha ngokungikhokhela ibheyili. Mina
bengizoyithathaphi inkulungwane yamarandi? Ndabezitha
nani bandla lenkosi, icala lokushaya ngiyaliphika ngima
ngentaba. Ngithi, uMbandlwa ngamsikaza ngenduku maqede
yena wagxuma wazishayisa echosheni lobonda lwekilasi.
Okuhle kakhulu ngukuthi mina amadoda engangihamba nawo
ayangifakazela. Yena akanaye ufakazi ngoba ikhansela
lalingaphakathi ekilasini kanye nezethameli zomhlangano.
Lihlehlile-ke icala. Liyoze lingene emva kwezinyanga
ezintathu.
(kuzwakale ukuhhomuzela kwentokozo abanye behleka)
(inkosi yelule isandla sakumhlalisa phansi uDlamini)
Hhayi-ke! Siyabonga Mzizi, ungahlala phansi.
(ahlale phansi) Ndabezitha!
Kunjalo-ke madoda. Mina ngeke ngimsole uDlamini ngoba leli
khansela liyangeyisa. Lake lakubonaphi ukuthi umfokazana
angamane abize umhlangano endaweni yenkosi
engadlulanga enkosini?
(ahhomuzele)
Uyagcwaneka lo!
Yisizwe sakho lesi Ndabezitha! Singakufela lokho thina!
(eqondise emkhandlwini) Yehlisani umoya madoda! Thulani
umsindo, uNdabezitha usakhuluma!
Mina ngiyasola uDuma usabambelele kulokhu okwenzeka
ngesikhathi sodlame. Angithi ngikhuluma nje ungomunye
walaba ababehla benyuka lapha endaweni yami,
begqugquzela ngenkani ukufaka leli dungabantu ababelibiza
ngomzabalazo …

1. Ngubani emndenini wekhansela owaba nesandla ekuletheni uxolo endaweni?
Fakazela impendulo yakho ngalokho okwenzeka endabeni.
assistant
NguMaShezi 
Nguyena owaya enkosikazini uShandu uMaNgema, eyomnxusa ukuba
babonise abayeni babo ukuba baqede udlame endaweni.